Starry eyes: If I scream, if I cry, It's only 'cause I feel alive\nIf I scream, if I cry, It's only 'cause I feel alive\nSunnuntainen liikkumispostaus tullee nyt! Jotenkin hyvä mieli päivitellä näitä tilastoja kun on yläselän lihakset ihan hullun kipeät eilisestä hakkaamisesta - ja ei, en oo saanut hittiä etuiltuani lauantaiyönä baarissa tiskin tilausjonossa, vaan siis puhun ihan Combatista. Viikonloppu oltiin taas selvin päin, itse asiassa neljäs viikonloppu putkeen!\nMulla muuten ärsyttää se, miten vähän mulla menee nykyään kaloreita sykemittarin mukaan. Ennen mulla meni aina yli 700 kcal Combatissa, mutta tällä viikolla sain säälittävältä tuntuvan luvun 550? Vaikka tein niin täysillä että henki meinasi lähteä ja biisien lopuissa oli pakko huutaa että sai itsestä vielä viimeisetkin voimat irti lyönteihin, haha. Vissiin se on kunto noussut ja paino laskenut puolen vuoden aikana sen verran, että tällasia eroja alkaa näkyä? Vai mitä mieltä ootte? En tosin muistaakseni oo mitään hirveän isoja painonmuutoksia päivitellyt sykemittarin tietoihin (mikä siis vaikuttaa aika helposti kulutukseen, se kuitenkin laskee sen mun tietojen ja sykkeiden kautta). Toivottavasti syy ei oo esimerkiksi sykevyössä, kiva jos se ja mittari menee vaihtoon..\nMutta mutta, hyvä viikko kuitenkin oli! Aikamoista rääkkiä nuo jotkut päivät, mutta lepoakin oli. Varasin saliohjelman teon ja suunnittelun 14.2, eli ystävänpäivänä alkaa sitten mun punttien nostelu! Tähän mennessähän nuo harmaat merkinnät kuntosalilla käynnistä on tarkoittanut yleensä juoksumattoa tai crosstraineria, ja vain silloin tällöin painojen kanssa heilumista.\nJa yksi juttu vielä piti sanoa! Jos joku ihmettelee, miksi mulla on aina tasaluvut kalorimerkinnöissä; pyöristän aina lähimpään tasalukuun (yleensä alaspäin) ettei taulukko ole niin sekavan näköinen.\nMaanantai: BodyAttack 60 min (510 kcal), Sh'Bam 45 min (420 kcal), BodyBalance 60 min (300 kcal)\nTiistai: Kuntosali 30 min (250 kcal), Zumba 60 min (480 kcal)\nKeskiviikko: BodyBalance 60 min (200 kcal)\nTorstai: Kuntosali 60 min (600 kcal), Flowride Spinning 60 min (350 kcal), BodyPump 60 min (360 kcal)\nLauantai: Spinning 60 min (550 kcal), BodyCombat 60 min (550 kcal)\nViikon reenibiisi: David Guetta - Turn me on\nMites teillä on mennyt liikkumiset? Kehtaako näillä keleillä edes lähteä mihinkään salille vai onko joku hullu jaksanut käydä lenkilläkin? Mie oon ainakin vedonnut pakkaseen aika moneen otteeseen tällä viikolla ja hyvällä omallatunnolla vetänyt sitä suklaata nassuun..\nBelsissa 5. helmikuuta 2012 klo 19.37\nOot kyllä ihan uskomaton, kun jaksat liikkua noin paljon! Voi kun löytyisi tästäkin sohvaperunasta noin paljon puhtia...\nSita 5. helmikuuta 2012 klo 19.40\nOON NIIN NOLIFE NYKYÄÄN! Siitä se oikeasti johtuu :D Mulla ei oo oikein muuta tekemistä viikolla iltaisin, siksi sitä tulee lähdettyä jumppaan niin useasti.\n♥ Marja 5. helmikuuta 2012 klo 19.44\nNo huhuhuh miten jaksat liikkua noin paljon! :D jaksaispa itekki, oon yrittäny ottaa tavoitteeksi mutta talvella se ainoa lenkkeilykin jää aina pois pakkasten vuoksi... ja suklaa maistuu :D kuntosalille kai pitäs joskus raahautua :D\nSita 5. helmikuuta 2012 klo 20.07\nHahah jaksan koska ei mee voimia opiskeluun eikä töihin, latailen aina päivät ja illalla sitten treenaan :D Ja joo hyi älä mene lenkille ainakaan nyt, keuhkot jäätyy!\nSiiri 5. helmikuuta 2012 klo 19.48\nää oon kade ku jaksat noin paljon viikon aikana! itte ku oon vähä semmone et salille sillon ku sattuu jaksamaan eli pari kertaa viikossa ja suklaa maistuuuu <3\nSita 5. helmikuuta 2012 klo 20.02\nFiiliksen mukaan pitää mennä, nyt mulla vaan sattuu olemaan reenifiiliksiä enemmän kuin yleensä :D\nRoosa 5. helmikuuta 2012 klo 19.55\nkomppaan edellisiä! oon ihan kateellinen, saisinpa itteeni niskasta kiinni ja raahattua jumppiin ja lenkille :-D\nSita 5. helmikuuta 2012 klo 20.01\nHaha älä oo kateellinen :D\nolgi 5. helmikuuta 2012 klo 20.29\nMulla on sama viikon treenibiisi- toi on ihan huippu!\nSita 5. helmikuuta 2012 klo 20.37\nNiimpä! Mutta ihmettelen tota Nicki Minajia, tai oikeastaan sitä miten ne on saanu muutettua sen ääntä noin paljon :-D Eihän se osaa oikeasti laulaa yhtään..\nericaw' 5. helmikuuta 2012 klo 20.29\nHah, himoliikkuja : D Itse liikun koulun liikkatunneilla, kesäisin uin ja lenkkeilen, joskus käyn jossais jumpassa. Kunto on silti ihmeen hyvä, paras mun liikkaryhmästä pitkillä matkoilla : DD\nSita 5. helmikuuta 2012 klo 20.58\nOon himoliikkuja vaan jos on kyse jostain lajista josta tykkään! :D Oon nimittäin pohjimmiltaan aika laiska ihminen..\npiglet 5. helmikuuta 2012 klo 20.35\nVitsit ku jaksat liikkuu paljon! Oma liikunta ku lähinnä rajottuu tohon lenkkeilyyn (niiden pituuksista ei tarvii edes keskustella:D) ja koulumatkojen pyöräilyyn, että tota noin hahah:D Tästä syystä oon jopa tälläkin viikolla tarponu menemään kävelylenkkien merkeissä tuolla pakkasessa kun ei koko viikkoo oo tehny mieli olla liikkumatta lainkaan!:D\nSita 5. helmikuuta 2012 klo 21.01\nMulla on välillä sellasia kausia että liikun sen tunnin viikossa enkä harrasta hyötyliikuntaa ollenkaan, että äläpä huoli!\nhahah itse liikun vain liikuntatunneilla, plus sitten kesällä uin, ja sit mitä nyt tulee käveltyä kylillä kavereitten kaa ja sillei :D eli liian vähän :D oon käyny pari kertaa salilla, ja se on mielestäni kivaa , mut tällä paikkakunnalla jolla asun ni noi miesten ja naisten vuorot on vähä sekalaiset tai sellaset /: ehkäpä keksin jtn muutakin urheilua ! hope so !! oiskos sulla ehdotuksia ? :) PS. sulla on ihana blogi, ja vaikutat aivan ihanalta ihmiseltä ! :>\nSita 5. helmikuuta 2012 klo 20.57\nEnsinnäkin, kiitos paljon :) Ja toiseksi, hmm.. Vähän vaikea sanoa kun en tiiä minkälaiset harrastusmahikset sun paikkakunnalla on. Kotitreenihän vois olla siinä mielessä hyvä, ettei oo riippuvainen järjestäjistä tai kuntosalista - luulis että netissä on paljon treenivideoita, joista saa ideoita. Esimerkiksi mie oon joskus vetäny mun lempparia eli Combattia kotonakin, ilman ohjaajaa tai mitään muutakaan :-D Joku hyvä biisi päälle vaan ja sitten hakkaamaan ilmaa.\nLinda 5. helmikuuta 2012 klo 20.38\nHuh huh susta kyllä löytyy tyttö puhtia!:) Mä en tosiaan oo yli puoleenvuoteen minkäänlaista liikuntaa harrastanut että sillälailla.. ärsyttää!! mutta minkäs teet kun terveys estää:( mutta heti, kun saan tän paskan jalan kuntoon niin alkaa ankara treeni!;D jatka samaan malliin! http://mysecrets-linda.blogspot.com/\nSita 5. helmikuuta 2012 klo 20.54\nNo mutta sulla on ihan ymmärrettävä syy :( Raasu, toivottavasti se saadaan pian parempaan kuntoon! Hirveää tuollainen.\nssanni 5. helmikuuta 2012 klo 20.46\nseurasitko sykkeitäs miten harjotuksen aikana? kun kunto on parantunu niin sykkeet ei nouse niin korkeelle ja sykemittari laskee niitä kaloreita sykkeen (ja muiden tietojen) perusteella, joten jos ei oo sykkeet niin korkeella, niin kaloreitakaan ei kulu niin paljon :-) olikohan tarpeeks epäselvästi selitetty :-D\nSita 5. helmikuuta 2012 klo 20.49\nJoo tiiän tuon, siks ihmettelenkin kun tuntuu että ne keskisykkeet on ihan samoja kuin ennenkin! Ja yhtä hirveältä tuntuu se treeni :D Mutta huippusykkeet on kyllä nykyään alhaisemmat kuin joskus ennen, varmaan sekin vaikuttaa?\nRonja 5. helmikuuta 2012 klo 20.48\nHerranjestas kolmel eri tunnilla maanantaina, aika ihailtavia noi sun liikuntamäärät! :D\nIte oon kanssa nyt saanu hirveen liikuntahimon , toivottavasti se pysyy!\nSita 5. helmikuuta 2012 klo 20.53\nJoo kolme on melkein liikaa, mutta onneks oli vähän kevyempiä nuo jälkimmäiset tunnit! Ja jee kyllä se pysyy :) Nyt ei oo mitään hirveitä herkkupyhiäkään, jolloin ainakin mulla yleensä tulee tauko liikkumiseen (esimerkiksi joulu ja pääsiäinen, jolloin ei vaan ehdi reenata kun pitää syödä niin kovasti..)\nAnonyymi 5. helmikuuta 2012 klo 21.02\nMulla menee combatissa aina just ja just se päälle 500 kaloria vaikka kuinka rehkin. Pettyy aina kun aattelee että siel menee aina just joku 700 kalorii :-D\nSita 5. helmikuuta 2012 klo 21.34\nAi että muilla menee? Nii mieki haluaisin joskus sellaset kunnon mittarit ja laitteet jotka antais tarkkaa tietoa että kuinka paljon niitä kaloretia _oikeasti_ jumpissa kuluu, ja onko nuo sykemittarit ihan harhaanjohtavia tavaroita :)\nEve 5. helmikuuta 2012 klo 21.29\nMä oon lenkkeillykkin, asun Turun lähellä ja päässy juokseen kolme kertaa täl viikolla! Kylmin tais olla -20, sillon kyl simahti ipodiki mut ei oo tuntunu muuten pahalt noi pakkaset. :) Tuli käytyy pumpissa, salilla ja spinningissäki. Mitä toi flowride spinning oikee on? Olin ekaa kertaa pitkää aikaa nyt ja innostuin hirveesti :D. Mut joo ihana blogi sulla ja aika vau kyl toi maanantai! :)\nSita 5. helmikuuta 2012 klo 21.33\nOho, respectit sinne :-D Haha munkin iPod varmaan kärsi kun kuuntelin sitä töihin kävellessä, mutta mietin että jos mun iPod kestää näitä pakkasia niin niin kestän miekin!\nFlowRide® Basic sisäpyöräilytunti on sykealueharjoittelua matalilla sykkeillä. Tunnilla liikutaan pääosin peruskestävyysalueella käyden välillä vauhtikestävyyden puolella. Tunti kehittää hyvin rasva-aineenvaihduntaa ja toimii hyvin palauttavina harjoituksina enemmän polkeneille. Painonpudottajille harjoitukset toimivat hyvin energiankulutuksen lisääjänä. Tavoitteena on rasva-aineenvaihdunnan kehittäminen ja peruskestävyyden parantaminen. Tunneilla opetetaan myös perusasioita kestävyyden harjoittamisesta ja miltä kyseinen kestävyysalueen harjoittelu pitäisi tuntua eli poljetaan ”fiilis” pohjalta. FlowRide tekniikat opettavat kuuntelemaan omaa kehoaan ja samalla oppimaan eri sykealueet ja treenityylit kehontuntemuksina. Tunneilla opetellaan järkevää ja tavoitteellista kestävyysharjoittelua.\nNea 5. helmikuuta 2012 klo 22.35\nVitsi saisimpa edes puolet sun motivaatiost nii jaksaisin raahata itteni salille edes joskus:-D PS. toi biisi on huippu!♥\nSita 5. helmikuuta 2012 klo 22.39\nCiaran musiikkivideot motivoi, se tyttö on niin tikissä!! Hahah.\nIda-Jessica 5. helmikuuta 2012 klo 22.48\nHui älytön kuin sä jaksat, pakko nostaa hattua! :--D Mä en jaksais muutenkaan, noista pakkasista puhumattakaan!\nSiinä mielessä mulle on siunaantunu ihan ok-geenit etten liho, mutta pakko sanoo et pikkuhiljaa pitäs jonneki\nkiinteyttävälle jumppatunnille ilmottautuu :-(\nSita 5. helmikuuta 2012 klo 22.58\nMie oon aina kattonu että sulla on hullun hyvä kroppa, eli älä huoli!!\nSara 5. helmikuuta 2012 klo 23.02\nmä taisin rakastuu sun blogii :) sulla taitaa olla aika hyvä kroppa jos tota vauhtii meet joka viikko:D!\nSita 5. helmikuuta 2012 klo 23.10\nIhana! Ja haha ei oo vielä, mutta toivottavasti kesään mennessä on :D\nLise 6. helmikuuta 2012 klo 3.12\nMulla meni ihan hyvin liikunnat viime viikolla, kopsaan vähän listaa mun blogista:\nTi: CxWorx + BodyInterval + BodyBalance\nKe: P90X Chest and Back + Ab Ripper X\nTo: P90X Legs and Back\nSu: P90X Shoulders and Arms\n(P90X:t siis yhdestä ohjelmasta mitä seuraan).\nKiva lukea muiden liikuntoja niin saa itekin inspistä! Mullakin on vähän sellanen "ei mitään tekemistä arki-iltaisin, noh meenpä jumppaan" - fiilis ollut viime aikoina :D\nPs. Kommentin myöhänen ajankohta - oon Superbowl-vaimo enkä osaa nukkua ilman tota toista kun se töllää tota :)\nPps. En muista oonko kommentoinut aikasemmin, mut sulla on tosi kiva blogi! :)\nSita 6. helmikuuta 2012 klo 9.31\nOho hyvältä kuulostaa!! Näyttää jotenkin ihan hc-treeniltä nuo nimet :-D Ja haha raukka, kivat valvomiset miehen takia..\nSari 6. helmikuuta 2012 klo 9.31\nHei älä turhia huoli tuon sykkeen kanssa :) Noi on vieläkin tosi korkeita lukemia (itsellä menee sen 400-500 välillä). Mitä enemmän liikut, sitä paremmaksi hapenottokykysi muodostuu, ja kaloreita palaa vähän vähemmän. Treenisi näyttävät kuitenkin tosi tehokkailta, täällä on hyvä katsella ihaillen kun koitan pusertaa itseäni salille 4-5 kertaa viikossa. :) tsemppiä!\nSita 6. helmikuuta 2012 klo 9.54\nKiitos ihana! Ja höpö höpö 4-5 kertaa on ihan hiton paljon, mulla on oikeasti sellasia kuukausia ja viikkoja etten liiku paljoa yhtään! Nää uuden vuoden jälkeiset postaukset vaan hämää :D\neve 6. helmikuuta 2012 klo 14.06\nOispa kiva jos täälläkin ois nuin hyviä liikkumismahdollisuuksia :d Oot tosi reipas :)\nSita 6. helmikuuta 2012 klo 14.20\nRovaniemi on kyllä siitä kiva paikka, että kokoonsa nähden erilaisia kuntosaleja löytyy paljon :)\nAnnika 7. helmikuuta 2012 klo 20.07\nOlet ahkera liikkumaan, muista silti kuunnella kehoasi. Huolestuttaa syömishäiriötaustasi, älä vajoa siihen loukkoon! Täällä pohjalla ei ole mukavaa olla. :C\nJos pääset Ouluun opiskelemaan tulen yliopistolla vetämään sinua hihasta. :)\nSita 7. helmikuuta 2012 klo 20.32\nÄlä huoli, en oikeastaan oo oireillu moneen vuoteen, tai siis että vaikka liikun kausittain enemmän niin syön silti normaalisti. Ja onneksi muutenki lähipiiri tietää niistä jutuista niin huomaa heti jos menee tilanne yhtään huonoon suuntaan. Mutta voimia sulle, kliseisesti sanon että pohjalta on aina suunta ylöspäin.\nJa joo! Tuu ihmeessä :)\nX-Ray 8. helmikuuta 2012 klo 13.09\nMää oon tosi järree Combat-friikki. Miten ussein käyt viikossa Combatissa näin keskimäärin? Miten HITOSSA jollain voi olla noin monta lukijaa blogissa?:D Olin itte onnellinen mun 24:stä.. No en oo ennää!! Kiitti! :D\nSita 8. helmikuuta 2012 klo 15.16\nJoo samoin! Yleensä kerran viikossa, koska muuten ohjelmaan kyllästyy äkkiä ja sitten ei jaksa hinkata sitä kolmea kuukautta :-D Joskus kävin useamminkin, mutta siinä tosiaan kävi niin että ohjelma alko tuntua liian tutulta jo kuukauden jälkeen. Ja jotenki sitä nauttii enemmän ku käy vaan kerran viikkoon, se on sellanen viikon kohokohta jota odottaa :-D\nJa haha mulla oli 160 vielä kuukausi sitten, mutta Laura Motherfucking fashion -blogista "mainosti" mua sivuillaan Linkitä blogisi -postauksen yhteydessä niin sitä kautta tuli lisää :)\nX-Ray 8. helmikuuta 2012 klo 16.00\n"Hinkata" :'D Joko teillä miksaillaan?\nSita 8. helmikuuta 2012 klo 16.26\nOsa ohjaajista on sekotellu, ja ah en oo muistanukaan kuinka kivoja ne miksailut on! Tai siis se on niin huippu fiilis ku tulee joku parikin vuotta vanha biisi joka nostaa fiilistä ja muistoja ja kaikkea :D\nEsme 8. helmikuuta 2012 klo 13.27\nHei, pakko kysyy että miten saisin youtube-biisit laitettua postauksiini noin kun sulla on tossa toi Guettan kipale. Eli ilman sitä jäätävän kokoista kuvaa, että jäljelle jäisi vain tuo harmaanmusta palkki.\nSita 8. helmikuuta 2012 klo 15.13\nMiepä kerron :) Eli siis kun teet postausta ja oot valinnu sen tietyn videon, painat sellaista kohtaa yläreunassa kun HTML. Sillon postaus muuttuu siis html-muotoon, ja sitten selaat siihen kohtaan jossa on se sun video (helpoin on jos video on ihan ekana tai viimeisenä). Siinä tulee sellanen kohta kuin <embed width="260" height="25" src="http://www.youtube.com/...\nniin tuosta tosiaan muokkaat nuo width ja heightit semmoseksi kuin haluat! Eli kannattaa esikatselulla tarkastaa että minkä kokoinen siitä tulee. Toivottavasti ymmärsit ja kysy jos oli liian epäselvä :-D\nEsme 9. helmikuuta 2012 klo 17.43\nJoo ymmärsin, mutta katotaan vaan saanko onnistumaan=D


MUSIIKINKUSTANNUSSOPIMUS A - PDF\nDownload "MUSIIKINKUSTANNUSSOPIMUS A"\n1 MUSIIKINKUSTANNUSSOPIMUS A (sopimus nro ) (säveltäjä), (sanoittaja), (sovittaja), (kääntäjä), jota/joita jäljempänä kutsutaan Tekijäksi tai tekstiyhteyden niin vaatiessa Säveltäjäksi, Sanoittajaksi, Sovittajaksi tai Kääntäjäksi, ja, jota jäljempänä kutsutaan Kustantajaksi, ovat tänään sopineet seuraavaa. 1 Teos Tämä sopimus koskee seuraavaa teosta/seuraavia teoksia:, jota/joita jäljempänä kutsutaan Teokseksi. 2 Sopimuksen tarkoitus ja kohde Tällä sopimuksella sovitaan tiettyjen Tekijälle kuuluvien oikeuksien luovuttamisesta Kustantajalle sekä luovuttamisen vastineeksi sovituista Teoksen julkaisemista koskevista Kustantajan toimenpiteistä ja korvauksista sekä korvausten jakautumisesta Tekijän ja Kustantajan välillä. Tällä sopimuksella Tekijä luovuttaa Kustantajalle yksinomaisen oikeuden valmistaa Teoksesta kappaleita graafisessa muodossa sekä yksinoikeuden saattaa Teos graafisessa muodossa yleisön saataviin. Graafisella muodolla tarkoitetaan tekniikasta riippumatta kaikkia niitä nuotteihin tai sanoituksiin rinnastettavia ilmenemismuotoja, joiden avulla Teoksen esittäminen on mahdollista. Sopimuksen piiriin kuuluvat kuitenkin ilman eri sopimista Teoksen käytön yhteydessä sellaiset Teoksen esitysmateriaaleiksi katsottavat äänitallenteet, jotka eivät ole itsenäisiä teoksia ja joita ilman Teoksen esittäminen ei ole mahdollista. Tällä sopimuksella Tekijä luovuttaa Kustantajalle yksinoikeuden tässä sopimuksessa erikseen määriteltävään kustantajanosuuteen Teoksen hyödyntämisestä soivassa muodossa. Soivassa muodossa tapahtuvalla hyödyntämisellä tarkoitetaan kappaleen valmistamista Teoksesta eli Teoksen siirtämistä laitteeseen, josta se voidaan toisintaa (esimerkiksi tallentamista eli mekanisointia), sekä Teoksen saattamista yleisön saataviin (esimerkiksi julkista esittämistä). Kaikki soivan musiikin hyödyntämistä koskevat luovutukset tapahtuvat Tekijän ja Teoston välisen asiakassopimuksen aiheuttamin rajoituksin. Tällä sopimuksella ei luovuteta esittävän taiteilijan Tekijänoikeuslain 45 :n mukaisia oikeuksia. Tämä sopimus ei siten ole tallennesopimus (ns. levytyssopimus). 3 Teoksen levittäminen ja edistäminen Kustantajalla on oikeus ja velvollisuus edistää Teoksen kaupallista käyttöä tässä sopimuksessa erikseen määritetyillä tavoilla. 4 Sopimusalue (valitaan yksi) [ ] a) Tämä sopimus koskee kaikkia maita. [ ] b) Tämä sopimus koskee kaikkia maita paitsi seuraavia: [ ] c) Tämä sopimus koskee ainoastaan seuraavia maita: [ ] d) Tämä sopimus koskee ainoastaan Suomea. 5 Alikustannussopimukset Jos 4 :ssä on valittu sopimusalueeksi jokin kohdista a, b tai c, Kustantaja on oikeutettu solmimaan teoksesta alikustannussopimuksia ulkomaisien kustantajien kanssa edellyttäen, että Teoston ja CISACin alikustannussopimuksia koskevia määräyksiä noudatetaan. Tekijä on näissä tapauksissa edelleen sopimussuhteessa ainoastaan Kustantajan kanssa. Kustantajan ja alikustantajan yhteen laskettu kokonaisosuus voi näissä tapauksissa olla korkeintaan 50 %.\n2 6 Sopimusaika (valitaan jokin kolmesta vaihtoehdosta) Määräaikainen sopimus [ ] Tämä sopimus on voimassa määräajan, jonka kestoksi sopijaosapuolet ovat yhdessä sopineet vuotta allekirjoittamisvuoden päättymisestä. Sopimus päättyy siten /. Osapuolten yhteisenä tarkoituksena on neuvotella sopimuksen mahdollisesta jatkamisesta sekä mahdollisen uuden sopimuksen ehdoista viimeistään 6 kuukautta ennen sopimuksen päättymistä. [ ] Tämä sopimus on voimassa määräajan, jonka kestoksi sopijapuolet ovat yhdessä sopineet vuotta allekirjoittamisvuoden päättymisestä. Sopimus jatkuu määräajan umpeuduttua automaattisesti vuotta kerrallaan, ellei jompikumpi osapuoli sano sopimusta irti viimeistään 9 kuukautta ennen meneillään olevan määräajan umpeutumista. Suoja-ajan kattava sopimus [ ] Tämä sopimus tulee voimaan sopimuksen allekirjoituspäivänä ja on voimassa koko sen ajan, jona tässä sopimuksessa tarkoitettu Teos on laillisesti suojattu. Sopimus on voimassa myös tilanteissa, joissa teoksen suojaaikaa tai muuta suojaa pidennetään. 7 Esitys- ja tallentamiskorvaukset Kustantajan suhteelliseksi osuudeksi Teoksen esitys- ja tallentamiskorvauksista sovitaan %. Edellä mainitun osuuden tulee olla Teoston voimassa olevan jakosäännön määrittelemissä rajoissa. Ellei muuta ole sovittu, Kustantajan suhteellinen osuus Tekijälle maksettavista korvauksista on 33,33 %. Kustantajan osuus kustantajan lisensoiman synkronointikäytön ja soivan musiikin mainoskäytön korvauksista on %. Kustantajan osuus kustantajan lisensoiman näyttämömusiikin esityskorvauksista ja suurten oikeuksien teosten esityskorvauksista on %. Edellä mainitut Kustantajan osuudet voivat olla enintään 50 %. 8 Esityskorvausten tilitys Kustantajalle Teoksesta kertyneiden esityskorvausten kustantajaosuudet tilitetään Kustantajalle [ ] sopimuksen allekirjoitusta edeltävän vuosipuoliskon alusta lukien. [ ] sopimusvuoden alusta lukien. [ ] sopimusvuotta seuraavan vuoden alusta lukien. [ ] nuottien julkaisemisvuoden alusta lukien. [ ] alkaen. 9 Teoksen oikeuksien hallinnointi Säveltäjä [ ] luovuttaa Kustantajalle yksinoikeuden hyväksyä Teoksesta tehtäviä sovituksia. [ ] luovuttaa Kustantajalle yksinoikeuden hyväksyä uuden tekstin liittämisen Teokseen. Sanoittaja [ ] luovuttaa Kustantajalle yksinoikeuden hyväksyä käännöksiä. [ ] luovuttaa Kustantajalle yksinoikeuden hyväksyä uuden sävellyksen liittämisen Teokseen. Sovittaja [ ] luovuttaa Kustantajalle yksinoikeuden hyväksyä Teoksesta tehtäviä sovituksia. [ ] luovuttaa Kustantajalle yksinoikeuden hyväksyä uuden tekstin liittämisen Teokseen. Kääntäjä [ ] luovuttaa Kustantajalle yksinoikeuden hyväksyä käännöksiä. [ ] luovuttaa Kustantajalle yksinoikeuden hyväksyä uuden sävellyksen liittämisen Teokseen. Tässä sopimuskohdassa luovutetut yksinoikeudet ovat voimassa vain, mikäli kyseinen kohta on rastitettu. Tekijä voi halutessaan myöhemminkin myöntää Kustantajalle jonkin edellä mainitun hyväksymisoikeuden tai perua sen.\n3 TEOKSEN JULKAISEMINEN GRAAFISESSA MUODOSSA 10 Aineisto Tekijä luovuttaa Kustantajan käyttöön valmiin käsikirjoituksen tai Kustantajan hyväksymän muun aineiston, josta Teos on selvästi luettavissa tai teknisesti tulostettavissa. Tällaiseksi aineistoksi voidaan erikseen sovittaessa hyväksyä myös demoäänite. Luovutettava aineisto on käsikirjoitus / demoäänite / muu, mikä. Alkuperäinen käsikirjoitus jää Tekijän omaisuudeksi. 11 Korjausvedos Tekijällä on oikeus ja velvollisuus tarkistaa Teoksen korjausvedos ilman eri korvausta. Ellei Tekijä tarkista vedosta ja palauta sitä sovitussa ajassa, voidaan vedoksen katsoa tulleen hyväksytyksi. Kustantajan on tehtävä Tekijän merkitsemät korjaukset ennen Teoksen julkaisemista. Mikäli Tekijä haluaa tässä vaiheessa muutoksia itse Teokseen, sovitaan mahdollisten lisäkulujen korvaamisesta erikseen. 12 Määräajat ja saatavuus Teoksen julkaisemisen määräajoista on sovittu seuraavaa: Tekijä luovuttaa / on luovuttanut 11 :ssä mainitun aineiston Kustantajalle mennessä. (Tarpeeton yliviivataan.) Kustantaja esittää korjausvedoksen Tekijälle mennessä. Tekijä palauttaa korjausvedoksen Kustantajalle mennessä. Kustantaja julkaisee Teoksen mennessä. Jos edellä ei ole sovittu muuta, Kustantajan tulee julkaista Teos pienimuotoisten teosten osalta viimeistään vuoden kuluessa aineiston toimittamisesta ja suurimuotoisten teosten osalta viimeistään kahden vuoden kuluessa aineiston toimittamisesta. Kun Teos on julkaistu, Kustantajan tulee huolehtia siitä, että Teos on jatkuvasti yleisön saatavilla ja että yleisöllä on alan yleistä käytäntöä noudattamalla mahdollisuus saada Teoksen saatavuuteen liittyvät Kustantajan yhteystiedot. 13 Julkaistava aineisto Edellä mainitusta Teoksesta julkaistaan [ ] nuotti, [ ] sanoitus, [ ] partituuri, [ ] nuottiesitysmateriaali, [ ] muu esitysmateriaali:. Mikäli Teoksesta julkaistaan partituuri tai esitysmateriaali, aineisto on [ ] myytävä partituuri, [ ] vuokrattava partituuri, [ ] myytävä esitysmateriaali, [ ] vuokrattava esitysmateriaali. 14 Teoksen painos ja hinta Kustantaja määrää graafisten kappaleiden valmistustekniikan ja valmistettavien kappaleiden kulloisenkin lukumäärän sekä myynti- ja/tai vuokrahinnan kullekin Teokselle tai Teoksesta julkaistavalle aineistolle. 15 Julkaisuoikeudet Kustantajalla on oikeus myöntää Teoksen graafinen julkaisulupa kolmannelle osapuolelle. Julkaisuluvan perusteella saatavat korvaukset jaetaan puoliksi Tekijän ja Kustantajan välillä. Kustantaja on vastuussa näiden korvausten tilittämisestä Tekijälle. 16 Vapaakappaleet Tekijällä on oikeus saada Teoksesta sen ensimmäisen julkaisun toteuduttua vapaakappaletta. Myöhemmistä vapaakappaleista on sovittu seuraavaa:\n4 17 Kustantajan Tekijälle maksamat korvaukset Korvauksena tämän sopimuksen kohteena olevien oikeuksien luovutuksesta Kustantaja maksaa Tekijälle 1. myyntiin perustuvana korvauksena Teoksen graafisen käytön tuottamasta arvonlisäverottomasta nettomyyntitulosta % Säveltäjälle, % Sanoittajalle, % Sovittajalle, % Kääntäjälle, 2. vuokratuloihin perustuvana korvauksena arvonlisäverottomasta vuokratulosta % Säveltäjälle, % Sanoittajalle, % Sovittajalle, % Kääntäjälle. Mikäli Kustantaja myy Teosta suoramarkkinointikanavien kautta tai vientiin, on korvaus kyseisen myynnin osalta 50 % edellä mainituista korvauksista. Mikäli Teosta käytetään Kustantajan julkaisemassa kokoomateoksessa, maksetaan korvaus teosten lukumäärän mukaisessa suhteessa. Kustantaja maksaa korvauksen Tekijälle kaikista myymistään Teoksen kappaleista, joita ei ole palautettu Kustantajalle. Kustantaja ei ole velvollinen suorittamaan korvausta jakamistaan arvostelu-, vapaa- ja mainoskappaleista. Mikäli Tekijä luovuttaa Kustantajalle painokelpoisen käsikirjoituksen, on Tekijällä oikeus erilliseen korvaukseen, josta on sovittu seuraavaa: MUUT SOPIMUSEHDOT 18 Ennakot Kustantaja maksaa Tekijälle tätä sopimusta koskevana ennakkona Säveltäjälle, Sanoittajalle, Sovittajalle, Kääntäjälle. Kustantaja voi kuitata tämän sopimuksen perusteella maksamiaan ennakkoja [ ] vain tähän sopimukseen perustuvista Kustantajan kautta kulkevista Tekijän osuuksista [ ] kaikista Kustantajan kautta kulkevista Tekijän osuuksista Kustantaja ei voi periä tämän kustannussopimuksen perusteella maksamaansa ennakkoa takaisin paitsi tilanteissa, joissa Tekijä on syyllistynyt tämän kustannussopimuksen 24 :n mukaiseen sopimusrikkomukseen. 19 Muut korvaukset Kaikki sellaiset Teoksesta saadut tekijänoikeudelliset korvaukset, joiden jakautumista osapuolten välillä ei ole tässä sopimuksessa erikseen määritelty, jaetaan Tekijän ja Kustantajan välillä puoliksi Teoksen käytön tuottamasta arvonlisäverottomasta nettomyyntitulosta. Sopimushetkellä tuntemattomiin menetelmiin ja niihin liittyvien oikeuksien synnyttämien korvausten jakamiseen sovelletaan Teoston päättämää tilityskäytäntöä, ellei tässä sopimuksessa ole muuta sovittu. Korvauksista on lisäksi sovittu seuraavaa: 20 Tilitys Kustantaja sitoutuu vähintään kerran vuodessa viimeistään yhdeksän kuukauden kuluessa tilikauden päättymisestä suorittamaan Tekijälle tilityksen. Tilityksen yhteydessä Tekijälle suoritetaan kustannussopimuksen perusteella maksettavat korvaukset. Tekijälle toimitetaan samalla selvitys Teoksen tuottamista tuloista. Selvityksen tulee sisältää tiedot lukumääristä, hinnoista ja luovutetuista vapaakappaleista sekä kaikesta muusta käytöstä. Mikäli tuloja ei ole tilikauden aikana kertynyt, selvitystä ei tarvitse tehdä, ellei Tekijä sitä erikseen pyydä. Kustantajalla on oikeus soveltaa tilityksessään Teoston minimitilitysperiaatteita. Kustantajalla on velvollisuus säilyttää tilitystä koskevat tositteet 5 vuoden ajan. 21 Tarkastusoikeus Tekijällä on oikeus tutustua Kustantajan tiloissa normaalina työaikana Teosta koskeviin asiakirjoihin.\n5 22 Sopimukseen kohteen edelleenluovutus Kustantajalla on tekijänoikeuslain mukainen oikeus luovuttaa tämän sopimuksen kohteena olevat oikeudet kolmannelle vain Tekijän kirjallisella suostumuksella. Lupaa ei kuitenkaan tarvita kustannusliikkeen tai sen osan luovutuksen yhteydessä. Luovutuksella ei ole vaikutusta tämän sopimuksen ehtoihin. 23 Erikseen sovitut asiat Osapuolten kesken on lisäksi sovittu seuraavaa: 24 Purkuoikeus Tekijän purkuoikeus 1. Tekijällä on oikeus purkaa tämä sopimus ja pitää saamansa ennakko, jos Kustantaja rikkoo tätä sopimusta tavalla, jolla on olennaista merkitystä Tekijälle, esimerkiksi ei julkaise tai edistä Teosta niin kuin on sovittu, ei suorita tilitystä tai maksa korvausta sopimuksen mukaan tai muulla näihin verrattavalla tavalla. 2. Tekijällä on myös oikeus purkaa tämä sopimus ja pitää saamansa ennakko, jos graafinen julkaisu ei täytä normaaleja laatuvaatimuksia, julkaisuun ei tehdä Tekijän korjausvedokseen merkitsemiä käsikirjoituksen mukaisia korjauksia tai mikäli Kustantaja rikkoo sopimusta näihin verrattavalla tavalla eikä korjaa virhettä tai laiminlyöntiä kolmen kuukauden kuluessa Tekijän kirjallisesti tekemästä kehotuksesta. Kustantajan purkuoikeus 3. Kustantajalla on oikeus purkaa sopimus, jos Tekijä rikkoo tätä sopimusta tavalla, jolla on olennaista merkitystä Kustantajalle, esimerkiksi silloin, kun ilmenee, että Teos loukkaa kolmannen oikeutta tai Tekijä ei luovuta sovittua aineistoa sovitulla tavalla, palauta korjausvedosta tai muulla näihin verrattavalla tavalla. Tällöin Kustantajalla on oikeus saada maksamansa korvaukset takaisin sekä vaatia Tekijältä korvausta sopimusrikkomuksen Kustantajalle aiheuttamasta vahingosta. 25 Erimielisyydet Tästä kustannussopimuksesta mahdollisesti aiheutuvat erimielisyydet käsittelee ja ratkaisee markkinaoikeus, elleivät sopimuksen osapuolet sovi asian ratkaisemisesta välimiesmenettelyn avulla. Tätä sopimusta tulkittaessa noudatetaan Suomen lakia. Allekirjoittamalla tämän sopimuksen Tekijä takaa, että Teos on hänen tekemänsä eikä loukkaa kolmannen oikeutta ja että Tekijällä on oikeus tehdä Teosta koskeva kustannussopimus. Tätä sopimusta on tehty samasanaista kappaletta, yksi kullekin sopijapuolelle. Aika ja paikka: Todistavat: Tälle lomakkeelle on painettu Suomen Musiikkikustantajat ry:n, Suomen Säveltäjät ry:n sekä Säveltäjät ja Sanoittajat Elvis ry:n suosittelema, vuonna 2014 päivitetty musiikin mallikustannussopimus.


Kehittyvät markkinat - Gaia\nEnnennäkemättömät mahdollisuudet kehittyvillä markkinoilla\nKehittyvillä markkinoilla taloudellinen kasvu kohtaa ilmastonmuutoksen välittömät vaikutukset. Kasvava ruoan, veden, energian ja kestävän infrastruktuurin tarve tarjoaa ennennäkemättömät markkinat kestävän kehityksen ratkaisuille.\nTämä on mittaamaton mahdollisuus innovatiiviselle rahoitukselle. Yksityistä rahaa on mobilisoitava yhä enemmän kestävän kehityksen tavoitteiden tueksi ja skaalattavien kestävien liiketoimintaratkaisujen levittämiseksi.\nGaialla on ainutlaatuinen ja syvällinen ymmärrys kehityskontekstista, kehitystarpeiden kiireellisyydestä sekä kehitysyhteistyön reunaehdoista. Gaia on maailman johtava konsulttiyritys kehittyville markkinoille soveltuvien innovatiivisten liiketoimintamallien, rahoitusinstrumenttien ja yksityissektorin kumppanuuksien suunnittelussa.\nOlemme paras yhteistyökumppani yrityksille, rahoituslaitoksille ja kansainvälisille järjestöille, jotka pyrkivät kasvamaan ja laajentumaan kehittyvillä markkinoilla.\nTyöskentelemme erityisesti kansainvälisten järjestöjen, rahoituslaitosten ja yritysten kanssa. Erikoisalaamme ovat ilmastorahoitus, sekarahoitus, vaikuttavuusinvestoinnit sekä tuloshakuiset rahoitusvälineet.\nOlemme toteuttaneet myös markkina- ja liiketoiminta-analyyseja sekä avustaneet liikekumppanuuksien kehittämisessä ja liiketoimintamallien suunnittelussa.\nMikrorahoitusmallit puhtaan energiateknologian edistämiseksi Etiopiassa\nTiekartta yksityisen pääoman suuntaamiseksi globaalien kestävyyshaasteiden (SDG) ratkaisemiseksi\nPuheenjohtaja Gaia Group, osakas\nJohtava asiantuntija, johtoryhmän jäsen, osakas


Ahdistumisia - Unohdetut ja salatut ajatukset - Vuodatus.net -\nAhdistaa. Tällä kertaa tiedän jopa täsmälleen, mikä minua ahdistaa: kännykässäni saapuneissa viesteissä lojuva numero. Ei luulisi, että se olisi mitenkään iso asia, mutta se on. Minulla ei aikaisemmin ollut tullut edes mieleen, että puhelimellakin voisi tehdä jotain, niin nyt sitten kun se on ihan uutena ja vielä kauhean varteenotettavana vaihtoehtona, niin jotenkin se saa minun oloni rauhattomaksi.<?xml:namespace prefix = o ns = "urn:schemas-microsoft-com:office:office" />\nOlen myös tuskaillut paljon sitä, että jos tekisin puhelimella jotain, niin mitä minä sillä sitten tekisin? Soittaisinko? Lähettäisinkö tekstiviestin? Tuo olisi kylläkin aika selkeä. Minä en oikein voi kuvitellakaan soittavani hänelle. Muistan, kun minun piti soittaa meidän musiikkiopiston korkeimmalle tyypille siitä, että jätän kuoron pois, niin minä lykkäsin sitä ties miten monta viikkoa. Minä en tykkää soittaa yhtään kenellekään, en edes Nanille. Se on aina vain niin epämukavaa ja minun mielestäni ihan kauhean hankalaa ja luonnotonta. Se on sitten kyllä kiisteltävää, että onko tekstiviesti – tuo yläasteaikojen lähestymiskeino – hyvä sekään, mutta kuitenkin.\nJa koska minä sitten jotain tekisin? Ennen kirjoituksia vai niiden jälkeen? Toisaalta, jos tekisin sen ennen kirjoituksia, niin se ei ainakaan lisäisi sitä minun lukemistani ja keskittymistäni kirjoituksiin, ja tyyppi itsekin voisi pitää sitä jotenkin negatiivisena, vaikka hän ei olekaan tuntunut piittaavan kirjoituksista suunnilleen yhtään. Mutta jos jättäisin asian kirjoitusten jälkeen, niin mitä sitten, jos tuo numero ei olisikaan enää hänen, vaan vaikka vanhentunut, tms.? Sitten ei olisi enää yhtään mitään vaihtoehtoa, paitsi sitten silloin ylioppilasjuhlassa. Ja sinne jättäminen ei kauheasti tunnu siltä, mitä minä haluaisin tehdä.\nKyllä, olen hyvin ahdistunut. Ja noiden kysymysten jälkeen tulisi vielä se, että mitä ihmettä minä oikein sanoisin? No, jos tekisin sen tekstiviestillä, niin siinä olisi ainakin se hyvä puoli, että se olisi tekstiä. Minä toimin omasta mielestäni paremmin ”text only” –versiona. Onhan siinä toki sitten sekin, että mitä jos tyyppi ei huomaa viestiä pitkään aikaan, tai jos hän ei muuten vain vastaa? Miksei voi olla sellaista ihan täydellistä keinoa lähestyä jotain, ilman että on sitä mahdollisuutta, että jotain menee törkeän pahasti pieleen? Jokaisessa keinossa tuntuu olevan jokin törkeän huono puoli.\nTänään on sitten se hitsin autokoulukin. Ei yhtään huvittaisi, mutta olen sitäkin lykännyt kohta puoli vuotta. Ja jotenkin kiinnostaisi kuitenkin saada se lopullinen kortti.\nÄrsyttääkin. En oikein tiedä, mitä pitäisi kirjoittaa. Tänään alkaa Nanillakin hiihtoloma, joten häneltä voisin ainakin kysyä, jos voitaisiin vaikka nähdä ensi viikon aikana tai jotain. On niin kauhean paljon kaikkea, mitä haluaisin häneltä kysyä ja luultavasti myös paljon, mitä hän haluaisi kysyä minulta. Ja pitäähän tämä uusi ja ihmeellinen kännykkä-suunnitelma selittää hänellekin ja kysyä, mitä mieltä hän siitä on.\nKoko yön ja aamun on satanut kaatamalla vettä, mutta kuin ihmeen kaupalla osa lumesta on vielä tallella. Nyt sade näyttäisi kuitenkin lakanneen. Hyvä. Tukkani ei kauheasti tykkää sateesta, eikä minua mitenkään innosta ajatus, että näkisin niitä idioottiamislaisia sellaisella litimärällä ja lättänällä tukalla. Miksi tuollaisia ryhmäjuttuja pitää olla? Miksi, miksi, miksi? Olisi siellä edes joku muukin meidän lukiosta. Joku sellainen, joka ei ole niiden amislaisten kaveri, joita siellä on.\nEi minulla mitään varsinaisesti amista vastaan ole, mutta kun sinne on mennyt yläasteelta niitä ihmisiä, joista oli hauska pilkata ja kiusata minua. Tuli niitä tyyppejä lukioonkin, mutta jo ykkösellä melkein kaikki tuntuivat hyväksyvän minut ja sen, että olen nyt osa sitä joukkoa. He ovat myös nähneet sen muutoksen itsevarmempaan, mitä minussa on tapahtunut. Mutta amislaiset eivät ole nähneet sitä. He voivat vain ajatella, että olen täsmälleen sama mikä silloin edelliselläkin kerralla kun he näkivät minut ja ajatella, että tehdäänpäs taas sen olosta mahdollisimman paha.\nJoo, pitäisi olla kauhean ylpeä ja itsevarma, mutta jotenkin minua silti pelottaa mennä tuonne autokoulujuttuun. Joo, mitä sitä ihmisiä välttelemään, enkä minä usko, että sellainen olisi mitään muuta kuin raukkamaisuutta, mutta mieluusti olisin silti erossa niistä inhotuksista. Eikä ajatus, että joutuisin tekemään jotain sellaista hermostuttavaa kuin ajamaan autolla ihmisten silmien edessä, ole todellakaan mitään, mitä haluaisin mistään hinnasta. Sanotaan, että aika kultaa muistot, mutta heidän kanssaan niin ei ole kyllä käynyt. Melkein tuntuu, että olen törkeän paljon enemmän kauhuissani kuin koskaan yläasteella. Jotenkin nolottaa myöntääkin, joten olen yrittänyt olla kuin tuo autokoulujuttu olisi vain jotain, joka ärsyttää minua muusta syystä.\nLähettänyt: Amia - 22.2.2008 klo 10.17


TIEDOTE: Procomp voitti tarjouskilpailun ja pääsi Belgian kotihoitojärjestelmämarkkinoille – Procomp\nTIEDOTE: Procomp voitti tarjouskilpailun ja pääsi Belgian kotihoitojärjestelmämarkkinoille\nProcomp voitti tarjouskilpailun ja pääsi Belgian kotihoitojärjestelmämarkkinoille\ntoimitusjohtaja Jani Rautiainen, p. 040 5252 322, jani.rautiainen@procomp.fi\nOululainen Procomp on älykkään suunnittelun ja optimointijärjestelmien kumppani, jonka ratkaisut perustuvat asiantuntijuuteen ja innovatiiviseen tietojärjestelmäosaamiseen. Procompin erityisalaa on henkilöresurssien, logistiikan ja kotihoitopalvelujen optimointi.\n22.01.2018 Procomp Pohjoisen Logistiikkafoorumissa 25.1.\n27.03.2018 Procompin kotihoidon ratkaisut esillä Sosiaali- ja terveydenhuollon ATK-päivillä


Tihkusateen masentama puisto: Elokuvakulttuurin henkireikä\nKansallinen audiovisuaalinen arkisto (KAVA) eli entinen Suomen elokuva-arkisto (SEA) tekee mittaamattoman tärkeätä työtä suomalaisen elokuvaperinnön säilyttämiseksi. Jo vuonna 1957 toimintansa aloittanut elokuva-arkisto laajentui viitisen vuotta sitten myös radio- ja televisioarkistoksi, mutta organisaation ydinosaaminen kulminoituu yhä elokuvan saralla, johon kieltämättä on pitkät ja vahvat perinteet.\nArkiston kotimaisten elokuvien järjestelmällinen pelastamis- ja restaurointityö käynnistyi 1970-luvun alussa ja keskittyi helposti syttyvän nitraattifilmin konservointiin. Raskas työrupeama saatiin päätökseen liki kolmekymmentä vuotta myöhemmin, vuosituhannen vaihteessa. Restauroinnin seurauksena lähes kaikki säilyneet kotimaiset näytelmäelokuvat saatiin pelastettua.\nNyt KAVA:ssa on käynnistynyt uusi vaihe, kotimaisen elokuvakokoelman digitointi. Eikä kyse ole mistään pikku-urakasta, sillä arkiston kokoelmissa on noin 25 000 kotimaista esityskopiota.\nTaustalla on elokuvateattereiden digitalisoituminen. On tultu tilanteeseen, jossa perinteisten filmikopioiden esittäminen ei enää ole laajamittaisesti mahdollista. Filmiprojektoreita on toki säilytetty osassa elokuvasaleja, mutta tarve niiden käyttämiseen vähenee viikko viikolta, sillä elokuvien levitys hoidetaan nykyään digikopioin.\nElokuvakulttuurille digitointi on haluttu itsepintaisesti nähdä hengettömänä peikkona, mutta samalla on unohdettu kiistattomat hyödyt. Elokuvateatterikenttä on demokratisoitunut, monen pienemmän taajaman teattereissa äänen- ja kuvanlaatu on parantunut ja sisällöllisesti esimerkiksi dokumenttielokuvien määrä osana valkokangaslevitystä on lisääntynyt hurjasti. Uudelle kotimaiselle elokuvalle teattereiden digitointi ja digilevityksen kätevyys on ollut taloudellinen menestystarina.\nOnneksi myös arkisto on pystynyt reagoimaan tilanteeseen ja saanut käynnistettyä elokuvakopioiden digitointityönsä. KAVAn tavoitteena on tehdä kaikista teatterilevityksessä olleista kotimaisista elokuvista digitaalinen esityskopio, joka mahdollistaa vanhemman Suomi-elokuvan esittämisen valkokankaalla tulevaisuudessakin. Työ on luonnollisesti vielä alkumetreillä, sillä digitaalinen esityskopio (arkiston tapauksessa 4K DCP) on olemassa toistaiseksi vain noin tusinasta elokuvia, mutta vuoden 2014 loppuun mennessä kokonaismäärä noussee lähes puoleen sataan.\nJo digitoiduista elokuvista löytyy suomalaisen elokuvahistorian varhaisia aarteita kuten Valentin Vaalan yhdessä Teuvo Tulion kanssa tekemät mykkäelokuvat Mustalaishurmaaja (1929) ja Laveata tietä (1931) sekä Jalmari Lahdensuon kansallisromanttinen Pohjalaisia (1925). Mykkäelokuvien ohessa arkisto valmistaa tänä vuonna uudet esityskopiot niin Matti Kassilan tunnelmallisesta ihmissuhdejännäristä Sininen viikko (1954), Mikko Niskasen hapuilevasta kohtalodraamasta Asfalttilampaat (1968) kuin Kaurismäen veljesten päihdyttävästä rokumentista Saimaa-ilmiö (1981). Työn alla olevien digirestaurointien kirjo on kiehtovan laaja, aina Toprallista (1966) Pähkähullun Suomen (1967) kautta Talvisotaan (1989), Kurkvaaran (Kielletty kirja, 1965) ja Jarvan (Onnenpeli, 1965) kaltaisia modernisteja unohtamatta. Elokuvat valitaan digitoitaviksi eri tahojen, esimerkiksi kotimaisten festivaalien esitystarpeita ajatellen. Ja vaikka pääpaino on pitkässä teatterielokuvassa, siirtää KAVA digitaaliseen muotoon myös kulttuurihistoriallisesti arvokkaita lyhyt- ja dokumenttielokuvia.\nKotiteattereita ajatellen on parasta, että digitoidusta materiaalista on mahdollista valmistaa myös DVD- ja Blu-ray -julkaisuja. Myös VOD-jakelu tulee kysymykseen, sillä pari vuotta sitten tehdyn sopimuksen kautta Finnkinon levityksessä olleet kotimaiset elokuvat siirtyivät KAVAn haltuun. Esimerkiksi Suomen Filmiteollisuuden muodostama viidesosa maassamme tuotetuista elokuvista, kuten itsenäisyyspäivän bravuurinumero Tuntematon sotilas (1955) ja viime syksynä kautta aikain parhaimmaksi kotimaiseksi elokuvaksi valittu Kassilan Komisario Palmun erehdys (1960), ovat nykyään elokuva-arkiston omaisuutta. KAVAn tallennelevitys mahdollistaa esimerkiksi sen absurditeetin, että jonain päivänä olisi nähtävillä teräväpiirtoversiona esimerkiksi Uuno Turhapuroa tai neuvostoliittolais-suomalaista Kalevala-spektaakkelia Sampo (1959).\nItse olen nähnyt perusteellisina 4K-projisointeina nyt Valentin Vaalan melodramaattisen varhaistyön Laveata tietä (1931) ja Mikko Niskasen ajattoman nuoruudenkuvauksen Käpy selän alla (1966). Molemmat elokuvat olivat kuva- ja äänirestauroinnin jälkeen kuin uudelleensyntyneitä. Erityisesti synnyinseudullani kuvatulle Kävylle äänen uudelleen käsittely oli tehnyt tarpeellisen puhdistuksen. Nyt kesäiset luonnonäänet kuuluvat puhtaasti ja spontaanista replikoinnista saa selvää paremmin kuin koskaan aiemmin.\nFilmikopioihin elimellisesti kuulunutta elävyyttä saattaa jäädä kaipaamaan, mutta nostalgian tunteen korvaa kiitollisuus siitä, että näin vanhat kotimaiset elokuvat saavat toisen elämän. Elokuvat tulevat nähdyksi ja saataville, se lienee tärkeintä.\nElokuva-arkistoa on monessa kiittäminen. KAVAn ylläpitämä elokuvatietokanta Elonet (www.elonet.fi) on allekirjoittaneella päivittäin käytössä työn ja vapaa-ajan puitteissa. Lisäksi suomalaisen elokuvan intohimoiselle harrastajalle tai tutkijalle arkiston yhdessä Editan kanssa julkaisema Suomen kansallisfilmografia -teossarja (1989-2005) on filmivillelle kuin Raamattu. Sääli, että kirjamuodossa julkaistava tutkimustyö päättyi vuosituhannen vaihteen elokuviin.\nTaannoisessa Filmihullussa (1/2013) Peter von Bagh kuvasi elokuva-arkiston Helsingissä sijaitsevan elokuvateatteri Orionin ohjelmistoa korkeatasoiseksi seuraavasti: "Arkisto on pitänyt hienosti pintansa tilanteessa, jossa yleinen elokuvanharrastus, isoa volyymiä sinänsä, pinnallistuu ja on pian lajiltaan melkein tunnistamatonta verrattuna "cinefilian" aikoihin jokunen vuosikymmen sitten. Arkisto kerää nykyoloissa vaikuttavan yleisön laskematta rimaa".\nPetterin tarkkanäköiseen tulkintaan on helppo yhtyä, sillä Orion todellakin on elokuvakulttuurin henkireikä. Polarisoivaa tilanteessa on ainoastaan se, että tästä etuoikeudesta pääsevät nauttimaan vain pääkaupunkiseudulla liikkuvat cinefiilit.\nLähettänyt Otto Suuronen klo 12.24\nTunnisteet: digirestaurointi, digitointi, elokuva-arkistointi, elokuvalevitys, elokuvat, elokuvateatterit, Kansallinen audiovisuaalinen arkisto, Orion, Suomen elokuva-arkisto


Tulikäpälän blogi: tammikuuta 2015\nNyt tuntuu että menee hyvin. Kaikilla neljällä koiralla pystyn treenaamaan täysipainoisesti.\nMikäs sen mukavampaa. Lisäksi kaikkien kanssa on treenit menny aina tosi hyvin. Joten nyt nautiskellaan :)\nMutta neljän oman lisäksi on mukaan tullut yksi vielä... Lainagöötti William.\nSaas nähdä missä vaiheessa käydään starttaamassa kisoissa. Ei siihen ehkä kovin pitkään mene... Sen verran kivasti tuo kanssani kulkee.\nWilliam on viime keväisten Tulikäpälien isukki.\nTässä videopätkä 13.1.2015 treeneistä Williamin kanssa.\nEilen jatkui myös Jennan ohjatut treenit pienen tauon jälkeen ja odotin noita treenejä hirmuisesti.\nEn omasta mielestäni ole kovin paljoa hypettänyt ketään tiettyä kouluttajaa oikeastaan koskaan, mutta nyt tuntuu että tämä "oma valmentaja" on minulle kuin lottovoitto.\nJennan treenit on sopivan haasteellisia mutta ei kuitenkaan mitään liioitellun hankalia. Pureudutaan juurikin ongelmakohtiin ja tehdään paljon onnistumisia. Jenna tietää jo aikas hyvin mun heikkoudet ja vahvuudet ohjaajana joten oikeasti treeneistä saa kerrankin irti enemmän kun uskallan haaveillakkaan. Ja kaiken lisäksi hän aidosti haluaa valmentaa eikä vain kouluttaa... Ihan mahtia!\nTässä eiliseltä Häkän pätkät.\nEnsin se versio, kun ei ihan onnistu ensimmäisellä yrittämällä...\nJa sitten parhaat palat.\nHäkä sai keskiviikkona taas uuden lempinimen, Tornado...\nNimi ei tullut sen vauhdista esteillä, mutta sopii kyllä tännekkin...\nVuosi korkattiin käyntiin agilityn osalta "aika kivasti".\nLauantaina 3.1 kisattiin oman seuran karkeloissa Lägi-Areenalla.\nTarjolla oli kolmosille 3 rataa, mutta mä pähkäilin tovin että mitenhän taas kilpailis, kun mieli teki vähän kaikilla, mutta ei kuitenkaan kolmea rataa kellään.\nLopputulema oli se, että Liekille 1 startti, NOxille ja Kipinälle molemmille 2 starttia.\nKisapäivän aamuna mietin, että NOxilta puuttuu 1 SM-nolla ja Kipinältä 2. Olispa huippua jos NOxille sen puuttuvan saisin ja jos Kipille edes 1, niin olis aika jees. Liekille ei tulostavoitetta ollut vaan lähinnä mentiin vaan hyvää mieltä hakemaan.\nPäivä aloitettiin Suomalaisen Jarin hyppyradalla.\nEnnakkoon aattelin, että Liekille rata on melkein kuin tehty, ei mitään muuta ihmeellistä kuin okseri. Se oli ainut mitä pohdin että saattaa rima pudota. Ja niinhän siinä sitten kävikin. Okserin rima alas. Muutoin aika normaalia menoa.\nMutta Kipinän kanssa ei ollut mitenkään luottavainen fiilis vaan aattelin, että mennään kokeilemaan.\nHeti alkuunsa tuntui, että nyt mennään ja kovaa ja meinas iskeä pieni sähellys kun tulikin paikka paikoin mulla hiukan kiire... Niin vaan mentiin ihan helvetin hyvää rataa tehden, että maaliin tultiin nollalla ja mikä mainiointa, lähes 3 sekuntia Liekkiä nopeammin! Vähänkö oli mahtava fiilis!\nEtenemä taisi olla jotain 4,2 hujakoilla. Huh huh! Tätä mä NIIN olen odottanutkin jo 6 vuotta ;)\nPäivän toinen rata oli melko haasteellinen agilityrata. Tälle osallistuin NOxin ja Kipinän kanssa.\nNOxin kanssa turattiin. Ensin yksi rima alas ja sen jälkeen putki-pumi erottelu ei oikein toiminut vaan putken sijaan NOx lähtikin kiipeämään puomille. Siitä siis tuloksena HYL.\nKipinä se taas yllätti. Rata ei todellakaan ollut sille helppo, tai ehkä vaikeus tulee siitä kun mulla ei oikein ole luottoa siihen. Mutta niin vaan taisteltiin nollalla maaliin ja kiesus, kauden toinen tuplanolla ja mikä parasta, SM-nollat kasassa! Huisia!\nVielä oli jäljellä yksi agirata jossa vain NOx.\nTuomariksi vaihtui Nybergin Johanna.\nToisena esteenä oli okseri ja se ei NOxille mikään helppo ole. Jos se ajoittain hyppää huonosti ja hakee hyppyjä, niin okserilla se vasta empiikin.\nLisäksi tälläkin radalla oli keinu, kuten edellisellä ja noita kahta nyt vähän mietin, että saas nähdä.\nNoh... okseri menikin hyvin, samoin keinu, sitten vaan esteeltä toiselle rallatellen ja ei muuta kuin täysillä loppuun ja hitto, sehän oli nolla! Viimeinen SM-nolla! Eikä mikään huono vaan maalissa tuntui, että tää rata oli ihan perkeleen hyvä. Näin sitä pitää. Hyvä minä ja hyvät koirat :)\nElikkä, Liekille vitonen, Kipinälle tuplanolla, NOxille nolla ja hylky. Ja kaiken lisäksi puuttuvat SM-nollat.\nEli kesäkuussa olis mahkut kisata SM:ssä kolmella omalla koiralla.\nMitähän me sitten tavoiteltaisiin... :D\nTähän vielä NOxin hieno agirata, kiitos Marjolle kuvaamisesta!


Yksisarvisen kyyneleitä ja luomiväripaletteja - näitä tuotteita himoitsen!\nYksi kosmetiikan verkkokauppa, jonne minulla on loputon ostoslista on brittiläinen Cult Beauty*. Lapan verkkokaupassa jatkuvasti tuotteita ostoskoriini, mutta suljen selaimen äkkiä ennen kuin teen sen kohtalokkaan klikkauksen ja kotiutan tuotteet. Muutamme 1,5 kuukauden kuluttua Thaimaahan, joten minun ei ole tässä vaiheessa järkeä shoppailla kotiin ihan kauhesti kosmetiikkaa.\nMuutto ei silti estä haaveilemasta, joten purkaakseni ostohimoani näpyttelin postauksen, johon kokosin yhteen kaiken himoitsemani – jos vaikka joku muu sattuisi innostumaan samoista jutuista ja lisäisi ne Joulupukin lahjalistaan tai investoisi niihin tulevat veronpalautuksensa.\nNämä tuotteet ovat juuri nyt himotuslistallani:\nJouer Cosmetics Best of Nudes Lip Crème Collection\nJoku ehkä muistaa, kuinka fiilistelin keväällä Jouerin ihanaa nestemäistä huulipunaa sen upeassa Papaye-sävyssä ja mietin, että haluaisin punia lisää. (Tuo aiempi postaukseni löytyy täältä.) Tämä setti sisältää sen ihanan punan sekä seitsemän muuta merkin best selleriä. Punat ovat 2 ml minipakkauksina, mikä riittäisi minulle aivan hyvin.\nHinta £30, myynnissä täällä*.\nMinulla on todella vähän kokemuksia Stilan meikeistä, mutta kokeilisin niitä todella mielelläni. Juuri tällainen kahdeksan minisävyn huulipunapakkaus olisi aivan täydellinen tuote minulle, sillä en todellakaan tarvitsisi jokaista sävyä täysikokoisena.\nKaikkein eniten toivoisin toki, että Stilalla olisi saatavilla joku ultimaattinen merkin parinkymmenen suosikkituotteen minikokoelma, jonka avulla pääsisi kokeilemaan hieman kaikkia tuotteita eikä vain huulipunia.\nHinta £45, myynnissä täällä*.\nHuda Beauty Winter Solstice Mini Lip Strobes\nKäytän nykyään melko vähän huulimeikkejä (käytännössä unohdan siis aina lisätä niitä päivän aikana), mutta jostain syystä himotuslistallani on niitä paljon. Cult Beauty myy Huda Beauty -meikkejä ja olen klikkaillut sieltä kotiin jo useita tuotteita. Viimeisimpiä ostoksiani ovat olleet Huda Beauty #FauxFilter Foundation* ja Desert Dusk Palette*.\nNyt himotuslistallani on tämä neljän Lip Strobes -minihuulikiillon kokoelma, johon olen todella ihastunut. Minulla on yksi merkin Lip Strobe -huulkiilto ja se on aivan ihana, joten hankkisin niitä mielelläni lisää.\nHinta £33, myynnissä täällä*.\nOlen Anastasia Beverly Hills -luomiväripalettien fani. Postaukseni Anastasia Beverly Hills Modern Renaissance -luomiväripaletista voi lukea täältä ja Anastasia Beverly Hills Subculture -luomiväripaletista puolestaan täältä.\nAnastasian luomiväreissä on aivan mieletön laatu, joten tämänkin paletin hankkiminen houkuttelee minua kovasti. Sävyt ovat kieltämättä yhdessä ensisilmäyksellä hieman erikoinen kokonaisuus, mutta kun olen katsellut niitä nyt joitakin viikkoja, olen alkanut himoita palettia yhä enemmän. Voi olla, että lankean tähän vielä.\nHinta £43, myynnissä täällä*.\nBECCA Limited Edition Shimmering Skin Perfector Vault\nOkei, tämän korostuspuuterikokoelman hankkiminen olisi ihan järjetön juttu, sillä en usko saavani koko elinikäni aikana kulumaan varmasti loppuun yhtäkään korostuspuuteria. Nämä kuitenkin himottaisivat minua ihan mielettömästi, sillä kyllähän nyt jokainen kosmetiikkafriikki haluaa omistaa kuusi upeaa korostuspuuteria. Yksittäin puutereilla on hintaa £32, joten niiden hankkiminen settinä tulee vain hieman edullisemmaksi, eli taidan vain jäädä haaveilemaan siitä.\nHinta £175, myynnissä täällä*.\nEn ole ihan varma, mikä tämä Violet Voss -villitys on, mutta minusta on alkanut tuntua, että halua liittyä siihen(kin) mukaan. Tykkään nudeista luomiväreistä ja tämä paletti sisältää 20 kaltaiseni meikkaajan unelmasävyä.\nToisaalta olen kuitenkin kuullut, etteivät merkin luomivärit sitten kuitenkaan olisi laadultaan mitenkään kummoisia ja että merkki olisi ylihypetetty, mutta tällaiset huhupuheet saavat minut vain kiinnostumaan siitä enemmän ja haluamaan ottaa asiasta itse selvää. Tämän paletin kaikki sävyt ainakin näyttävät kivoilta ja helpoilta käyttää enkä toisaalta kaipaa edes ihan hirveän runsaita pigmenttejä.\nHinta £40, myynnissä täällä*.\nHimotuslistaltani ei enää nykyään löydy ihan hirveästi länsimaalaisia ihonhoitotuotteita, sillä suurimmat himotuksen kohteeni löytyvät nykyään aasialaisen ja erityisesti korealaisen kosmetiikan puolelta. Tämä Farsálin hypetetty Unicorn Essence on kuitenkin herättänyt uteliaisuuteni. Tuote on saavuttanut suorastaan kulttistatuksen, joten haluaisin kovasti kokeilla sitä.\nAntioksidanttisen seerumin ja meikinpohjustajan ominaisuudet yhdistävän tuotteen nimi oli ennen Unicorn Tears, sillä sitä levitetään pipetillä silmien alle ja sen roosa, helmiäishohtoinen koostumus valuu siitä pitkin poskia kuin yksisarvisen kyyneleet. Tuote tuli alunperin myyntiin vain merkin omalle kotisivulle rajoitetun ajan saatavilla olevana eränä, mutta se myytiin heti loppuun. Myöhemmin Sephora otti sen myyntiin uudella nimellä, joka sille oli pitänyt vaihtaa tavaramerkkisyistä. Tuote myi loppuun Sephorastakin välittömästi ja on ollut mieletön hitti. Tämä ihonhoitotuote tulee varmasti päätymään pian kokeiluuni, sillä se kulostaa niin houkuttelevalta.\nHinta £50, myynnissä täällä*.\nMitä kosmetiikkatuotteita teillä on himotuslistallanne juuri nyt?\nEdit. Kokemuksiani Farsali Unicorn Essence -seerumista voi lukea tästä uudemmasta postauksestani.\nKategoriat Kosmetiikka, Meikki Avainsanat Anastasia Beverly Hills, Becca, Farsali, highlighter, Huda Beauty, huulimeikit, ihonhoito, Jouer, kauneus, luomivärit, meikit, seerumi, Stila, Violet Voss Artikkelien selaus\nCiaté Glitter Flip – Matasta kimaltavaksi muuttuva ihmepuna\n23 kommenttia artikkeliin ”Näitä tuotteita himoitsen juuri nyt”\n20.11.2017 klo 09:29\nItsekin olin aluksi hieman epäileväinen Prism-paletin suhteen, koska siinä on useampi sellainen sävy, jotka jäävät minulla todennäköisesti vähemmälle käytölle. Päädyin silti hankkimaan paletin ja voi että sen metalliset glitterit ovat upeita! En malta odottaa että pääsen käyttämään niitä pikkujoulumeikeissä 🙂\nHimotuslistalla on tällä hetkellä ainakin Tartea, Kat Von D Beautya ja Too Facedia. Olen menossa pian käymään Jenkeissä, joten hankintalistalla on tietysti tuotteita, jotka ovat Suomesta ja Euroopastakin vaikeasti saatavia. Erityisesti näin paperinvalkoisena suomalaisena kiinnostaa se Kat von D:n laaja meikkivoide- ja peitevoidevalikoima.\n21.11.2017 klo 23:07\nVitsit, pitää kyllä oikeasti varmaan ostaa tuo ABH:n paletti! 😀\n20.11.2017 klo 10:15\nMoi Virve! Mua kiinnostaisi tietää, mitä teet tuotteille, joita olet kokeillut mutta et halua tai ehdi käyttää loppuun asti. Saatko kaikki lahjoitettua tutuille vai mitä niille oikein tapahtuu?\n20.11.2017 klo 10:53\nJuuri eilen mies vei töihin 10 kg kassin tuotteita. 🙂 Hän on tällä hetkellä mukana mm. yhdessä teatteriproduktiossa, jossa on paljon naisia ja nuoria ja kaikki olivat aivan innoissaan kun saivat pientä kivaa. Kivaa saada tuotteet eteenpäin ihmisille, joilla on niille oikeasti käyttöä ja kaikki olivat todella iloisia. Annan tavallisesti pari kertaa vuodessa vastaaviin juttuihin vietäväksi tuotteita. Olisi tietysti mukavaa, jos voisi antaa jollekin vieläkin enemmän tarpeeseen, mutta en täällä Tukholmassa oikein tunne mitään tahoa ja kun olen yrittänyt kysellä niin en ole saanut mitään selkeää neuvoa keneltäkään. Minulla on aika todella kortilla, joten on ollut helppoa, kun mies on vain voinut viedä kassillisen tavaraa mukanaan töihin mennessä. 🙂\n20.11.2017 klo 22:29\nOkei, tosi kiva että menevät eteenpäin käyttöön! Mukavaa viikkoa sulle 🙂\n21.11.2017 klo 08:33\nOrganisoin kosmetiikkakeräyksen pakolaiskeskukseen. Se oli todella iloa aiheuttava juttu naisten keskuudessa kun Suomessa saavat n. 90€/kk niin raha ei riitä kosmetiikkaan. Vinkkinä 😉\nKiitos vinkistä, Hanna! Pitää selvittää seuraavalla kerralla, että olisiko täällä Tukholmassa joku kiva vastaava paikka, jonne voisi viedä. 🙂\nSaako kysyä ihan asian vierestä? Sinä kun panostat ihonhoitoosi jo kotioloissa viimeisen päälle, käytkö sen lisäksi myös kasvohoidoissa kosmetologilla? Vai riittääkö mielestäsi se, että kotona on huipputuotteet ja aikaa niistä nautiskella?\nJa himotuslistaani. Bobby Brownilla on ihanan näköisiä luomivärikyniä (Long-Wear Cream Shadow Sticks). Valitettavasti minulla on jo parikin voidemaista luomiväriä, jotka haluan käyttää ensin, etteivät ne kuivu vuoroaan odotellessa. Yritän siis olla kärsivällinen.. Himoitsin pitkään myös ABH:n Modern reneissance palettia, mutta kun sen vihdoin saisi helposti (Kicksin uudessa verkkokaupassa), olenkin niin voideluomivärien lumoissa, ettei sijoitus enää kiinnostakaan! Nämä himotukset siis vähän tulevat ja menevät.\nSatsaan paljon hyviin kotihoitotuotteisiin, mutta olisi kyllä kivaa käydä kosmetologillakin ihan hemmottelun vuoksi. En ole kuitenkaan luonteeltani sellainen, että nauttisin mennä hoitolaan, joten satsaan mielummin päivittäiseen ihon hoitoon. Minusta sillä pääsee todella pitkälle, sillä kosmetologikaan ei voi yhdellä hoidolla kuitenkaan tehdä ihmeitä. 🙂\nMinullakin on muuten himotuslistalla pari Bobbi Brownin tuotetta, mm. meikkivoide! 🙂\n20.11.2017 klo 11:33\nPitkään himotuslistalla on ollut UD:n Heat-paletti, joka kyllä taitaa lopulta päätyä hankintaan. Pitäähän myös itselleen ostaa joululahja, eikö?\nNo kyllä pitää, minä ainakin ostan ja varmasti montakin lahjaa… 😀\nKiitokset mahtavasta blogista! 🙂 Olen pitkäaikainen lukija, mutta melko harvoin kommentoin. Olen jo ostanut melkein kaiken, mitä himoitsen (apua…). Hieman kiinnostaisi Urban Decayn Naked 2, 3 ja Heat -paletit, mutta olen niin toivottoman laiska meikkaaja, etten millään pysty perustelemaan niiden hankintaa itselleni. Postauksen aiheeseen liittymätön kysymys: Blogisi ja myös uusien Lumene-tuotteiden myötä olen innostunut aasialaisesta ihonhoitorutiinista kaksoispuhdistuksineen. Kaapissani lymyilee kuitenkin useampi pullo ihoöljyä, joille ei oikein tunnu löytyvän paikkaa uudesta rutiinista (siis hoitoöljyä, ei puhdistusöljyä). Laittaisitko öljyn yövoiteen alle vai päälle? Tämänhetkinen setti on: kaksoispuhdistus, kasvovesi, hoitoneste, seerumi, yövoide. Aiempi rutiinini oli: puhdistus, kasvovesi, seerumi, öljy, yövoide. Ymmärrän periaatteet, että vesimäisistä aloitetaan ja edetään kohti rasvaisempia koostumuksia, mutta tuntuisi silti oudolta levitellä öljy kosteusvoiteen päälle..\n21.11.2017 klo 23:15\nKiva kuulla, että olen saanut pitää sinut matkassa jo pitkään! <3\nÖljy toimii ihonhoidossa tosiaan parhaiten lukitsemassa kosteutta alleen ja ravitsemassa ihoa. Valitsisin levityshetken hieman yövoiteen koostumuksen mukaan, eli jos voide tuntuu öljyä täyteläisemmältä, laittaisin öljyn ensin iholle. Jos taas öljy on rasvaisemman oloinen niin sitten ensin kosteusvoide ja lopuksi päälle täyteläisempi öljy. Itse käytän öljyjä usein hoitonesteen päällä seerumin korvaajana ja ennen yövoiteen levitystä. Tämä varsinkin silloin, kun iho kaipaa erityistä ravitsemista pelkän seerumin kosteutuksen sijaan.\nSanoisin siis, että on melko makuasia ja tosiaan tuotekoostumuksista riippuvainen, eli kuten tosiaan sanoitkin niin rasvaisin koostumus viimeisenä menisi minullakin. 🙂\n20.11.2017 klo 13:48\nHei, haluaisin kuulla mielipiteesi estee lauderin double wear nude water fresh foundationista.\n21.11.2017 klo 23:16\nEn ole vielä ehtinyt kokeilla tuota, mutta täytyy laittaa mieleen sen kokeilu. Kiitos ideasta! 🙂\n20.11.2017 klo 17:11\nHimotuslistalla korealaista kosmetiikkaa, kiitos sinun 😉\nYritän ostella pikkuhiljaa ja käytellä vanhoja juttuja ensin pois. Tampereella ruohonjuureen oli tullut Whamisaa, niin en voinut olla ostamatta, kun sai hypistellä omissa käsissä ensin 🙂\nMuistatko muuten oliko Balin lentokentällä tarjolla mitään korealaista kosmetiikkaa?\n21.11.2017 klo 23:20\nKiva kuulla, että Whamisa on Ruohonjuuressa! 🙂\nBalilla oli muistaakseni varsin perusvalikoima lentokentällä, eli lähinnä Suomen lentokenttää vastaava kosmetiikkavalikoima minusta. Ei siis mitään huikeaa K-Beauty-elämystä sieltä saanut. Luksusmerkki SK-II oli muistaakseni ainoa ”eksoottisempi” merkki. :/\nKoska en Anastasian luomivärejä ole koskaan kokeillut niin haluaisin ehkä ensimmäisenä testata Modern Renaissance- paletin. Noista kahdesta muusta paletista olen kuullut vähän ristisiitaisia arvioita. Milanin meikit myös omalla listalla 🙂\nOoooh, minä rakastan sitä palettia! <3<3\n20.11.2017 klo 20:07\nOlin pitkään sitä mieltä, etten lähde tähän luomiväripalettimaniaan ollenkaan mukaan. Olen kuitenkin epäonnistunut luomiväriostoksissani (laatu ja valitsemani sävyt) liian usein. Ja tykkään myös tehdä tosi silmämeikkejä mallia sotamaalaus… Joten pikkuhiljaa himo Modern Renessaincea kohtaan on käynyt liian suureksi, kun sävyt siinä on just mua ja laatu on taatusti hyvä. Kun Kicksin uudesta verkkokaupasta sai mukavan alen, niin päätin sitten itselleni tämän paletin ostaa joululahjahengessä.\n21.11.2017 klo 23:21\nMinusta tuo paletti on aivan ihana ja yllätti minut suorastaan, vaikka vähän sen sävyjä alunperin arkailinkin. Laatu on ihan mieletön ja paletti on taas ollu jo pitkään joka päivä käytössä. 🙂 Toivottavasti tykkäät omastasi yhtä paljon!\n21.11.2017 klo 08:59\nNo en tiedä onko tämä niinkään himotuslista, kun kaikki tulisivat kuitenkin tarpeeseen edellisten loppuessa, mutta ovat kaikki kuitenkin sellaisia uusia tuotteita, joita haluan testata 😀 Eli Origins ginzing kosteusvoide, Smashbox halo irtopuuteri, joku ihanan värinen huulikiilto/nestemäinen puna ABH:n valikoimasta, Nip + Fab:in dragon’s blood seerumi ja Kicksissä bongasin Originsin mininaamiopakkauksen, joka olisi kiva, koska tarvitsisin uuden puhdistavan- ja kosteuttavan naamion ja Originsin tuotteita olen pidempään jo halunnut testata 🙂\n21.11.2017 klo 23:24\nIhania juttuja, noista useampi houkuttelee kyllä minuakin! 😀


Open huoneessa: huhtikuuta 2010\nLähettänyt Anna-Maria Kohtala klo 5.45 Ei kommentteja:\nLähettänyt Anna-Maria Kohtala klo 7.01 Ei kommentteja:\nLähettänyt Anna-Maria Kohtala klo 6.35 Ei kommentteja:\nOlen tämän vuoden aikana käynyt katsomassa kaksi kertaa todella hyvää teatteria. Tampereen Teatterin Puhdistus oli veret seisauttava elämys. On pelottavaa ja ahdistavaa huomata, että pahuuden määrä maailmassa tuntuu olevan vakio. Mielestäni vaikuttavin kohta olikin, kun nuori nainen istuu kertomassa omista kokemuksistaan vanhemmalle, ja me katsojat tiedämme, että he molemmat kantavat täsmälleen samanlaista häpeän taakkaa.\nTTT:n Komisario Koskinen tarjosi toisenlaisen elämyksen. Olen ahminut kaikki Seppo Jokisen dekkarit, ja jopa tunnustanut oppilailleni rakastuneeni Sakari Koskiseen. Odotukseni olivat siis valmiiksi korkealla. Ja ne myös ylittyivät. Tiina Puumalainen oli onnistunut dramatisoimaan Jokisen dekkareista ehjän ja toimivan kokonaisuuden. Videotekniikka täydensi ansiokasta näyttelijätyötä. Näytelmä ei jäänyt vauhdikkuudessaan eikä viihdyttävyydessään yhtään jälkeen TV:n poliisisarjatarjonnalle. Päin vastoin, oikein harmittaa, että Koskisen jatko-osia ei voi enää katsoa näyttämöllä, vaan pitää tyytyä odottamaan tulevia TV2:n dramatisointeja.\nMinua on teatterissa kiehtonut aina se, kuinka pienellä voidaan saada aikaiseksi suuria asioita. Joskus nuoruudessani kävin katsomassa näytelmää, jonka lavastuksena toimi yksi iso puinen arkku, joka näytelmän kuluessa muuntui moneksi: pöydäksi tai vankkureiksi ainoastaan asentoa, valaistusta ja tekstiilejä muuttamalla. Koskisessakin lavastus oli niukkaa, mutta tehokasta. Puhdistuksessa näyttämö oli välillä kokonaan pimeä.\nLuovaa kirjoittamista opettaessani korostan aina oppilaille dialogin tärkeyttä. Turhia vuorosanoja ei kannata edes kirjoittaa, elleivät ne vie tarinaa eteenpäin. Koskisessa tämäkin oli huippuunsa hiottua. Äänensävyt, murre, ajoitus ja itse repliikit olivat nautittavaa katsottavaa ja kuunneltavaa. Tärkeää ei ole se, mitä sanotaan, vaan miten se sanotaan.\nAmmattinäyttelijöille asia on itsestään selvä, mutta nuorten kanssa sitä kannattaa harjoitella. Monilla nuorilla saattaa olla vaikeuksia lukea sosiaalisia tilanteita ja tunnistaa äänensävyjä. Heille erilaiset draamaharjoitukset ovat tärkeitä, jotta he harjaantuvat erottamaan, milloin esim. opettajan kommentti on sarkastinen tai ironinen ja se pitäisi tulkita huumoriksi eikä varsinaiseksi kritiikiksi. Tällaisiakin tilanteita joutuu joskus nuorten kanssa selvittelemään.\nLähettänyt Anna-Maria Kohtala klo 8.12 Ei kommentteja:\nTunnisteet: komisario Koskinen draama, Puhdistus, teatteri


BLAUPUNKT VIOB30 FHD VALVONTAKAMERA - Euronics verkkokauppa\nBlaupunkt viob30 fhd valvontakamera\nBLAUPUNKT VIOB30 FHD VALVONTAKAMERA B30 on sisäkäyttöön soveltuva wifi valvontakamera. Ulkokäyttöön laitetta suositellaan rajoitetusti, koska sen alhaisin toimintalämpötila on -10 astetta. Kamerassa on 3 megapikselin CMOS sensori, 2.8mm linssi, 16 ...\nB30 on sisäkäyttöön soveltuva wifi valvontakamera. Ulkokäyttöön laitetta suositellaan rajoitetusti, koska sen alhaisin toimintalämpötila on -10 astetta. Kamerassa on 3 megapikselin CMOS sensori, 2.8mm linssi, 16 kertainen digitaalinen zoomaus ja Micro-SD muistikorttipaikka (max 128 GB). Kamerassa on IR-valot, jotka mahdollistavat kuvaamisen hämärässä.


Pitkä lanka: kesäkuuta 2011\nLähettänyt Saara klo 18.49 17 kommenttia:\nLisäsimme blogin sivupalkkiin äänestyksen siitä, moniko toivoisi voivansa lukea tätä blogia myös englanniksi. Käykäähän äänestämässä! :)\nWe just added a vote in the side bar of this blog in order to find out how many people would like to read this blog also in English. Please leave your vote! :)\nLähettänyt Sarita klo 13.04 Ei kommentteja:\nLähettänyt Sarita klo 6.48 4 kommenttia:\nJunapaidan jälkeen ompeluvuorossa oli tuliaispaita pienelle pojalle, jonka isä on työskennellyt palomiehenä - paidan kuva-aihetta ei siis tarvinnut pitkään miettiä. Paidan koko on 86 cm ja applikaatio on taas velouria, paitsi pienet palat keltaista ja sinistä ovat resoria.\nTähän paitaan menikin viimeinen palaseni tuota Lasten Metsolan raidallista joustofroteeta ja muutenkin froteeompelukset on tältä erää ohitse, eli illan lopuksi sain putsata koneet ja ompelunurkan froteehippusista puhtaaksi. Paloautoon otin mallin netistä löytämästäni värityskuvasta, jota muokkasin vain aivan hitusen.\nLähettänyt Sarita klo 1.22 5 kommenttia:\nIhana kesä! Olen vihdoinkin herännyt kevään tenttihorroksesta, ja heti on esiteltävä päivän työt. :P\nSen verran pitää epäonnistumisista huomauttaa, että pilasin yhden kankaan mistä olin ajatellut tehdä itelleni täyskellohameen, mutta kellohame siitä on vielä tulossa, ei vain täyskello. :P\nNo ensin aloittelin helpoilla. Muutimme joulukuussa tähän nykyiseen asuntoon, ja tein heti joulukuussa kaksi verhoa olkkariin, kolmannen sain neulattua, mutta ei kumma kyllä talvella riittänyt enää inspiraatio... Joten nyt tein kolmannen verhon valmiiksi. Kangas Ikean Majkenia.\nTässä kuva, ei nyt ihan näy koko pituutta mistään verhosta, mutta yhden verhon pituus siis 250cm, yläreunassa rypytysnauha, alareunasta lattiaan ihan muutama sentti, sen verran kuitenkin ettei pölypallot ota verhoihin. ;)\n(asiasta sen verran ohi, että taustalla näkyy parvekkeen kukat, eka vuosi kun saan kukat parvekelaatikoihin asti)\nVerhojen valmistuttua tyttö alkoi kärttämään, että äiti tekee pipon, joten hurautin Auralle pikaisen pipon. Oli ihan suunnitelmissa tehdäkin tästä kankaasta kesäpipo semmosille vähän viileämmille päiville.\nMalli sellainen hiippamainen, olisi saanut olla ehkä vieläkin pidempi...\nLopuksi tein ihanasta Marimekon siirtolapuutarha-kankaasta kaverin pikkumiehelle norsun (kaava on vanha tuttu). Valitsin erityisen makeet osiot tähän norsuun. Toinen norsu vielä samasta (20x140cm kokoisesta) kankaanpalasta on tulossa, joskin värityksestä on tulossa sitten aika erilainen. :P Itsehän siis käyn aina sopivassa paikassa liikkeellä ollessani katsastamassa paikallisen Marimekon liikkeen tilkkulaarin, aika monta erilaista ihanaa pientä tilkkua on jo odottamassa inspiraatiota. ;)\nKorvissa toinen puoli on musta-pinkkiä, tässä näkyy musta-keltainen puoli. Maha on kokonaan musta-punaista ja "vartalon" molemmat puolet tällaista mustavalko-rinkulaa. :)\nNyt kun on lämmittelyt taas tauon jälkeen koneella ajeltu, on seuraavaksi vuorossa itselle ja tyttärelle juhlamekkojen teko. Saas nähdä onnistuuko. Sen olen jo tässä tajunnut, että kangasta mulla on liian vähän, eli huomenna taidan alkajaisiksi käydä kangaskaupassa neidin kanssa.\nTunnisteet: lakit, pehmoeläimet, Saara, sisustus\nIhanan iloisesta Lasten Metsolan joustofroteesta valmistui tällaiset Minnie-kesämekot kaveruksille (koot 98 & 110cm). Loppupalasta riitti vielä kangasta pieneen kesätoppiin, jolle tosin ei ole vielä keksittynä käyttötarkoitusta, mutta kivempi silti valmiiksi ommeltuna kuin palasena lojumassa laatikon pohjalla.\nMekkojen leveydet on siis otettu mainitsemieni kokojen mukaan, mutta kummankin helmapituus on neljää kokoa suurempi. Minnie-mekon kaava on siis ainakin omasta mielestäni ennemminkin tunikan kuin mekon kaava jos sen yhtään kaavaa muokkaamatta ompelisi, muuten kyllä oikein kiva peruskaava.\nLähettänyt Sarita klo 15.42 5 kommenttia:\nLähettänyt Sarita klo 15.12 12 kommenttia:


Lasten ruskea polka dot -sadetakki 70-luvulta - ~150cm - Niin Mua\nIhana lasten sadetakki 70-luvulta. Ei valmistaja-/valmistusmaatietoja. Materiaalin ja muotokielen perusteella valmistettu 1970-luvulla. Valmistettu laadukkaasta sadetakkikankaasta, jossa ajaton polka dot -kuvio. Pohjaväri kahvinruskea, pilkut valkoisia. Klassinen sadetakkimalli isoilla etutaskuilla. Kiinnitys neppareilla. Hupussa nyörikiristys. Raglan-hiha. Erittäin hyväkuntoinen ja ajaton lasten sadetakki 70-luvulta!\nTuotetunnus (SKU): 9100040121 Osastot: 70-luvun vaatteet, Lasten vaatteet, Uutuudet Avainsana tuotteelle lasten sadetakki\nHelman ympärys, cm 103\nHihan pituus, cm (pääntie-hihansuu) 69


Andra Design: Pinaattitunika\nsunnuntai 8. elokuuta 2010\nHimoitsin Pinaattitunikaa jo silloin kun se ilmeistyi Suuressä Käsityölehdessä maaliskuussa 2009. Aloitin neulomaan omaani helmikuussa, ensimmäinen ohjeen mukainen versio meni purkuun heti aloituksen jälkeen, en halunnut puhvihihoja. Toinen versio eteni nopeasti vyötärölle ja siinä vaiheessa se hautautui laatikon uumeniin. Kunnes kesälomalla päätin neuloa sen valmiiksi.\nPääntien huolittelin ohjeen mukaisesti ja hihat päättelin suoraan sileän osuuden jälkeen, jotta nekin rullautuvat kuten pääntie. Sovittamalla hain tunikalle oikean pituuden, jos olisin tehnyt ohjeen pituisen, se ulottuisi minua polvien alapuolelle!\nmalli ja ohje: Kirsi Pussinen, Suuri Käsityölehti 3/2009, malli 3\nlanka: Noro Kureyon Sock, väri S188\nmenekki: 216 g\nmuuta: olin varannut tähän ohjeen mukaiset 3 kerää, jos olisin hiukan lyhentänyt, niin 2 kerää riittäisi!\nkirjoittanut Andra klo 16.51\nTunnisteet: Puserot & Takit\nJatta 8. elokuuta 2010 klo 19.39\nOi vitsi. Just joku tuommonen minunki piti tänä kesänä neuloa, ostin langat ja kaikki valmiiksi. Mut niin jäi :P Hyvä kun saa sun tunikaa ihastella :D\nRiikka Kovasin 9. elokuuta 2010 klo 16.49\nKomea! Sinä se jaksat!\nAnonyymi 23. syyskuuta 2010 klo 10.07\nUPEA! Törmäsin blogiisi sattumalta, ja törmääminen kannatti. :) Aivan mielettömän hieno tunika!


Äänestyspaikkojen esteettömyyskysely: ”Ei asiaa pyörätuolilla eikä rollaattorilla" | Äänestyspaikkojen esteettömyyskysely: ”Ei asiaa pyörätuolilla eikä rollaattorilla" | Invalidiliitto\nTiedot kerättiin kaikille avoimella Webropol-kyselyllä, jota jaettiin Invalidiliiton ja ESKEn sidosryhmille sekä sosiaalisen median välityksellä.\nSuurin osa (87 %) antoi palautetta ennakkoäänestyspaikoista ja lähes puolet (46 %) kaikista vastaajista oli kokenut puutteita äänestyspaikkojen esteettömyydessä. Vastaukset jakautuivat yhdeksän vaalipiirin alueelle, kun vaalipiirejä on kaiken kaikkiaan 13.\nSuurin osa palautteista koski äänestyspaikan tilojen ahtauden, ovien tai tasoerojen aiheuttamia hankaluuksia apuvälineiden kanssa liikuttaessa.\n”Kirjaston käytävältä kääntyminen äänestystilaan oli liian kapea/jyrkkä ja lisäksi tukittu standeillä, ovi liian kapea. Äänestyskoppiin ei mahtunut kääntymään, virkailija siirsi koppia, mutta jouduin kuitenkin äänestämään avoimessa tilassa eli kopin reunat olivat liian lyhyet, joten kuka tahansa olisi voinut nähdä numeron.”\n”Ennakkoäänestyspaikka oli liian ahdas tila; ei asiaa pyörätuolilla eikä rollaattorilla.”\nUseampi palaute tuli myös matalamman äänestyskopin puuttumisesta, jolloin koppia ja sermin takana olevaa pöytälevyä ei ole voinut käyttää istumakorkeudelta.\n”Ennakkoäänestyspaikalta puuttui matalampi äänestyskoppi. Toinen leimauspiste oli luiskan kohdalla, jolloin äänestäjä jäi kallelleen. Nimen kirjoituspaikka oli liian korkea.”\n”Henkilökunta mietti, yletänkö äänestyskopissa äänestämään, koska ei ollut matalaa koppia, onneksi yletin.”\nMainintoja saivat myös esteettömän autopaikan puuttuminen, äänestyspaikan hankala saavutettavuus julkisia liikennevälineitä käyttämällä, äänestyspaikan puutteelliset opasteet, äänestyskopin heikko valaistus ja vaalivirkailijoiden toiminta äänestyspaikalla.\n”Opastus oli puutteellinen. Tämä aiheutti monelle haasteita löytää äänestyspiste rakennuksesta.”\n”Ennakkoäänestyspaikalle ei päässyt pyörätuolilla ilman avustajan apua.”\nSaatu palaute on käsitelty ja lähetetty tiedoksi kuntien keskusvaalilautakuntiin. Palautteen lisäksi lautakuntiin lähetettiin tarkistuslista äänestyspaikkojen esteettömyydestä. Tarkistuslistan avulla keskusvaalilautakunnat voivat käydä läpi äänestyspaikkojen esteettömyyden ja tehdä tarvittavat korjaukset europarlamenttivaalien ennakkoäänestystä varten. Ennakkoäänestys järjestetään 15.–21.5. ja vaalipäivä on sunnuntaina 26.5.\nAnna palautetta, miten esteettömyys toteutuu europarlamenttivaalien äänestyspaikoilla >>\nInvalidiliitossa kuuntelemme tarkasti jäsenistön mielipiteitä. Seuraamme jatkuvasti niin lainsäädäntöprosesseja, erilaisten verkostojen työtä, poliittisten toimijoiden näkemyksiä kuin kansalaisyhteiskunnassa keskustelussa olevia aiheita, jotta voimme parhaalla mahdollisella tavalla edistää liiton visiota ja tavoitteita.